{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu pravilnika o Referentnom centru za more Hrvatske agencije za okoliš i prirodu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Institut Ruđer Bošković","Na temelju članka 145. stavka 4. Zakona o zaštiti okoliša („Narodne novine“, broj 80/13, 153/13, 78/15), ministar zaštite okoliša i energetike donosi ,\n Članak 2.","Primjedbe Instituta Ruđer Bošković na Pravilnik o referentnom centru za more hrvatske agencije za okoliš i prirodu\n\n• Izmjena čl. 2 st. 1 \nReferentni centar je pravna osoba ili konzorcij više pravnih osoba\nObrazloženje:\nNijedan javni institut niti pravna osoba u RH ne zadovoljava u cijelosti uvjete referentnog centra kako je navedeno u člancima 3, 4 i 5 Pravilnika. Stručno i znanstveno praćenje stanja mora koji su navedeni u tim člancima oduvijek su se radili u okviru stožernih javnih instituta RH koji se bave morem i okolišem (IOR, IRB), što je razvidno i iz činjenice zajedničkog sudjelovanja već duži niz godina, u projektima Hrvatskih voda koji obuhvaćaju ekološki i kemijski monitoring Jadrana. Dodatno, u sklopu sudjelovanja na projektu „Sustavno istraživanje Jadranskog mora kao osnova održivog razvitka Republike Hrvatske“ (2004-2014), IRB posjeduje brojne podatke o stanju Jadrana za to vremensko razdoblje. Podatci su korišteni u brojnim znanstvenim radovima i za predavanja na znanstvenim skupovima.\nUgovorom bi se trebale uredit prava i obveze svakog dionika u konzorciju \n• U članku 2 st.1 za zaštitu okoliša i prirode je nadležno Ministarstvo zaštite okoliša i energetike, a za vodno gospodarstvo Ministrastvo poljoprivrede, kao i za ribarstvo.\nU RH je marikultura prilično slabo razvijena, a i ribarstvo nije na visokoj tehnološkoj razini. Stoga nije jasno zašto su RIBARSTVO I MARIKULTURA izdvojeni pored okoliša kao zasebna kategorija. Posebno treba naglasiti posebno važan, a možda i veći pritisak na ekosustav Jadrana - galopirajući turizam, pomorski promet (cruiseri, dotrajali tankeri i transportni brodovi – balastne vode) i eksploatacija ugljikovodika (podsjećamo da je akvakultura samo jedna od sastavnica EC Blue Growth Strategy, dok ribarstvo spada u poljoprivredu). Takva kategorizacija je malo zastarjela u odnosu na Europe2020 i suvremene trendove razvoja hrvatskog gospodarstva.","Prihvaćen","U čl. 2. st. 1. iza riječi „stručni poslovi“ dodane su riječi „zaštite okoliša“, a u tekstu Nacrta Pravilnika u čl. 2. st. 1. naveden je pojam „više pravnih osoba“ čime je ostavljena mogućnost da Referentni centar može biti sastavljen od više pravnih osoba."]
[2,"Institut Ruđer Bošković","Na temelju članka 145. stavka 4. Zakona o zaštiti okoliša („Narodne novine“, broj 80/13, 153/13, 78/15), ministar zaštite okoliša i energetike donosi ,\n Članak 6.","• Članak 6 st. 1 - Kako IRB jest član Nacionalnog odbora za provođenje Uredbe o izradi i provedbe dokumenata Strategije upravljanja morskim okolišem i obalnim područje stava smo da nije pitanje da li će učestvovati u obavljanju poslova navedenog Referentnog centra. Pitanje je isto kao na početku, da li se želi ići samostalno za određene parametre ili zajedno s Referentnim centrom. Stoga, ukoliko bi Referentni centar bio konzorcij poslovi bi se obavljali u okviru tog konzorcija bez podugovaranja s drugim institucijama, što je bitno kvalitetnije i jednostavnije rješenje za provođenje složenih poslova praćenja stanja Jadrana sa svih njegovih aspekata.","Djelomično prihvaćen","Primjedba je djelomično prihvaćena jer je za vodno gospodarstvo nadležno Ministarstvo zaštite okoliša i energetike. Prijedlog dodavanja potrebe dobivanja ovlaštenja od ministarstva nadležnog za ribarstvo nije uvažena jer navedeno ministarstvo ne izdaje ovlaštenja za obavljanje ove vrste stručnih poslova."]
[3,"Institut Ruđer Bošković","Na temelju članka 145. stavka 4. Zakona o zaštiti okoliša („Narodne novine“, broj 80/13, 153/13, 78/15), ministar zaštite okoliša i energetike donosi ,\nČlanak 7.","• Članci 7 i 8 – navedeno je jedno Ministarstvo (nadležno za okoliš, prirodu i vodno gospodarstvo) no nije jasno koje s obzirom, kako je gore navedeno, okoliš i prirodu pokriva Ministarstvo zaštite okoliša i energetike, a vodno gospodarstvo (ribarstvo i marikulturu) Ministarstvo poljoprivrede.","Prihvaćen","Obrazloženje kao i za komentar predlagatelja vezan uz čl. 2. st. 1."]
[4,"Institut Ruđer Bošković","Na temelju članka 145. stavka 4. Zakona o zaštiti okoliša („Narodne novine“, broj 80/13, 153/13, 78/15), ministar zaštite okoliša i energetike donosi ,\nČlanak 8.","• Članci 7 i 8 – navedeno je jedno Ministarstvo (nadležno za okoliš, prirodu i vodno gospodarstvo) no nije jasno koje s obzirom, kako je gore navedeno, okoliš i prirodu pokriva Ministarstvo zaštite okoliša i energetike, a vodno gospodarstvo (ribarstvo i marikulturu) Ministarstvo poljoprivrede.","Prihvaćen","Obrazloženje kao i za komentar predlagatelja vezan uz čl. 2. st. 1."]